Afidio

L'afidii esas mikrega (longa de 1 til 10 mm, precipue til 4 mm) plantivora insekti apartenanta al superfamilio Afidoidea de la klaso Hemiptera. Preske 4.000 speci esas konocata, klasifikita en 10 familii ; de li, preske 250 speci esas grave nociva por agrokultivo ed arborizo. Inter lia importanta naturala enemiki esas kocineli, sirfi e nevropteri. L'afidii habitas omna landi ma precipue olti kun milda klimato. Li povas lokomocar inter loki tre distanta.

 Anatomio 

Lia maxim tipikala organo esas la rostro, per qua li perforas e sugas. Li havas mola korpo e tri pari de gambi longa e tenua. Poka afidii havas ali, diafana e membranatra. Ye l'abdomin-extremajo li havas ulspeca kaudo por ekfluigar sukratra substanco quan li sekrecas.

 Edukado 

Kelka formiki edukas afidii.

 Vivo-ciklo 

L'afidii esas insekti kun nekompleta metamorfoso, nam la yuno esas semblanta adulto ma subisas mui (admaxime 4).

Existas du genito-tipi, partenogenezala (sen fekundigo) e sexuala, kande li havas min multa nutrivo (dum autuno).

Kategorio:Insekti